

DARBA UZDEVUMS
(Ēkas/būves tehniskajai apsekošanai un Tehniskās apsekošanas atzinuma sagatavošanai)

1. Pasūtītājs: 
Sabiedrība ar ierobežotu atbildību "Rīgas Austrumu klīniskā universitātes slimnīca"

2. Objekta nosaukums un atrašanās vieta:
Pazemes tunelis ar saimniecības telpām un virszemes apjomu, turpmāk - Būve, Hipokrāta ielā 2, Rīgā, nekustamā īpašuma kadastra Nr.01001222078032 (vēsturiski ēka Nr.14a) – inventarizācijas lieta https://failiem.lv/u/aeqp8re8.

3. Apsekošanas mērķis ir veikt Būves padziļinātu tehnisko apsekošanu un tehniskās apsekošanas atzinuma sastādīšanu par esošās Būves stāvokli, kas pamatojams ar Pasūtītāja ieceri apvienotā projektēšanas un būvniecības līguma ietvaros veikt Būves pārbūvi, izveidojot jaunus, 3 virszemes stāvus (virs tuneļa un esošajām saimniecības telpām). Izvērtējums veicams par esošās Būves tehnisko risinājumu atbilstību normatīvo aktu prasībām, veikt GALVENO būvkonstrukciju stāvokļa vizuālu pārbaudi, ģeometrisko raksturlielumu uzmērīšanu un NESTSPĒJAS NOTEIKŠANU. Veikt esošo inženieraprīkojuma tehniskā stāvokļa un apdares stāvokļa vizuālu pārbaudi, kā arī noteikt, vai apsekojamās Būves tehniskais stāvoklis ir piemērojams tā tālākai pārbūvei.

4. Būves Tehnisko apsekošanu (turpmāk – Tehniskā apsekošana) veikt pamatojoties uz zemāk norādītājiem normatīviem vai to ekvivalentiem:
4.1. Ministru kabineta 30.06.2015. noteikumiem Nr.337 “Noteikumi par Latvijas būvnormatīvu LBN 405-15 “Būvju tehniskā apsekošana”” (turpmāk – LBN 405-15);
4.2. Būvniecības likumu (09.07.2013.);
4.3. Ministru kabineta 19.08.2014. noteikumiem Nr. 500 “Vispārīgie būvnoteikumi”;
4.4. Ministru kabineta 02.09.2014. noteikumiem Nr. 529 “Ēku būvnoteikumi”;
4.5. Ministru kabineta 30.06.2015. noteikumiem Nr.331 “Noteikumi par Latvijas būvnormatīvu LBN 208-15 “Publiskas būves”.
5. Tehnisko apsekošanu nodrošināt:
5.1. attiecīgajā jomā sertificētam būvspeciālistam (fiziskai personai), kurš reģistrēts būvspeciālistu reģistrā vai būvkomersantu reģistrā reģistrētai juridiskai personai, kura nodarbina attiecīgās jomas būvspeciālistus, kuri ir atbildīgi par apsekošanas kvalitatīvu izpildi un ir apdrošinājuši savu profesionālo darbību;
5.2. visām Būves daļām, kā arī iekšējiem inženiertīkliem un iekārtām, ārējiem inženiertīkliem, teritorijas labiekārtojumam, zemes vienības un Būves izvietojuma novērtējumam, atbilstoši Tehniskās apsekošanas uzdevumā norādītajam darbu apjomam, un, ja nepieciešams, nodrošināt padziļinātu izpēti, pielietojot atbilstošu metodi, kas norādīta LBN 405-15 13. punktā;
5.3. ja tiek veikts darbs augstumā virs 1,5m pakalpojumu veikšanai piesaistīt personas, kuras ir apmācītas darbam ar nepieciešamo aprīkojumu, saskaņā ar Ministru kabineta 18.03.2014. noteikumiem Nr.143 “Darba aizsardzības prasības, strādājot augstumā”;
5.4. personām, kuras veic darbu augstumā, darbu veikšanas vietā ir jābūt spēkā esošai apliecībai/sertifikātam par apmācībām darbam augstumā vai augstkāpēja darbam (atkarībā no augstuma, kurā tiek veikts darbs), kā arī pēc pirmā pieprasījuma apliecība/sertifikāts tiek uzrādīta PASŪTĪTĀJA pārstāvim.
6. IZPILDĪTĀJAM pakalpojumu sniegšanas laikā nodrošināt valsts normatīvu prasību izpildi darba aizsardzībā, ugunsdrošībā un elektrodrošībā attiecībā uz pakalpojuma nodrošināšanā iesaistītajiem IZPILDĪTĀJA darbiniekiem, t.sk.:
6.1. instruēt pakalpojuma izpildē iesaistītos darbiniekus darba aizsardzībā, elektrodrošībā un ugunsdrošībā;
6.2. novērtēt darba vides riska faktorus darba videi un veicamajam darbam, un iepazīstināt ar šo novērtējumu darbu izpildē iesaistītos darbiniekus.



7. Būves apsekošanā un atzinumā jāiekļauj:
7.1. jumta (arī tuneļa pārseguma visā būves garumā) seguma pīrāga (daļēja) atsegšana un tā sastāvdaļu ģeometrisko parametru noteikšana, lai noteiktu pārseguma stāvokli visā tuneļa garumā;
7.2.  citu starpstāvu pārseguma pīrāga atsegšana un tā sastāvdaļu ģeometrisko parametru noteikšana;
7.3.  nesošo starpsienu un ārsienu atsegšana un to sastāvdaļu ģeometrisko parametru noteikšana, tai skaitā ķieģeļu nestspējas pārbaude laboratorijā;
7.4. pamatu skatrakumu veikšana un pamatu noturības aprēķins;
7.5.  virszemes daļas ārsienas pīrāga atsegšana un tā sastāvdaļu ģeometrisko parametru noteikšana;
7.6.  grīdas pīrāga atsegšana (urbšana) un tā sastāvdaļu ģeometrisko parametru noteikšana (vismaz četrās vietās – tunelī un saimniecības telpās);
7.7. Slēdziens atbilstoši apsekošanas rezultātiem, kurā uzskaitīti visi konstatētie defekti un bojājumi, to iespējamo cēloņu apraksts, kā arī rekomendācijas to novēršanai. 

8. Papildu prasības Būves apsekošanai:
8.1. Izpildītajam ir jāiepazīstas ar Pasūtītāja iesniegto projekta dokumentāciju. Jāveic ēkas ekspertīzes atzinumā atzīmi par iepazīšanos ar attiecīgiem dokumentiem;
8.2. Būves nesošo konstrukciju vizuāla un tehniskā apsekošana, starpstāvu pārseguma un jumta pārseguma galveno būvkonstrukciju elementu nestspējas aprēķins;
8.3. Raksturīgāko Būves detaļu pēc darba uzdevuma, tā nepieciešamības un/vai izpildītāja ieskatiem - fotofiksācija, kontroluzmērījumi, kontrolatsegumi, šurfēšanas darbi, norādot attiecīgu informāciju sastādītājā ēkas apsekošanas kartogrammā;
8.4. Apsekojamo konstrukciju detaļu apraksts, to uzmērījumi - pēc nepieciešamības vai Izpildītāja ieskatiem;
8.5. Izpildītajam jāapseko ēkas elementi, apdares risinājumi un inženieraprīkojums tiešā tuvumā, izmantojot pacēlājus;



Pielikumā: Būves inventarizācijas lieta

Topogrāfiskā plāna daļa (ap projektējamo teritoriju) – beidzies derīguma termiņš:

